《螳螂捕蝉歌》
明代·董纪

蜘蛛网破蜻蜓走，燕子穿花避鸦舅。幽人睡起静中观，更有蝉鸦在高柳。

螳螂捕蝉蝉未知，黄雀又拟螳螂后。儿童调黐欲黏雀，竿动雀惊儿缩手。

须臾螳螂亦引去，彼蝉蚩蚩得无咎。世间万事无不然，人或设机天却否。

莫将閒虑挂眉头，不如且进杯中酒。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》